Public procurement notice: Contract Notice
Published: 2023-10-12
Buyer: Region Nordjylland
Country: DK
Contract type: Services
Procedure: Competitive procedure with negotiation
CPV classification: 71000000 | 71311000: Civil engineering consultancy services
Estimated value: 4500000 DKK
Submission deadline: 2023-11-07
Award criteria: The most economic tender

Technical requirements: Den udbudte kontrakt omfatter bygherrerådgivning i forbindelse med opførelse af nyt neurorehabiliteringscenter i Brønderslev.
Den bygningsmasse, der på nuværende tidspunkt huser Neuroenhed Nord, Brønderslev, er udtjent og ikke længere tidssvarende. Det er derfor besluttet, at der skal opføres en ny bygning til neurorehabilitering i Brønderslev. Nybyggeriet skal opføres i umiddelbar tilknytning til den gamle bygningsmasse, som skal være i drift i byggeperioden, hvorefter den skal nedrives. Nybyggeriet, der forventes at få et areal på ca. 6.000 m2, skal derfor indeholde de samme faciliteter, som for nuværende rummes i den gamle bygningsmasse, herunder 30 sengepladser som enestuer – med tilhørende bad og toilet -, træningsfaciliteter og øvrige servicefunktioner.
I byggeriet skal der udover de klassiske bygningsmæssige discipliner være fokus på blandt andet bæredygtighed, klima og helende aktiviteter med udgangspunkt i de nyeste principper for neurorehabilitering, rehabiliterende indsatser, lys, farvesætning, stemning mv.
Bygherrerådgiverens ydelser fremgår af den projektspecifikke ydelsesbeskrivelse og dækker et bredt spektrum af bygherrerådgivningsydelser i forbindelse med opførelse af nyt rehabiliteringscenter. Opgaverne på kontrakten vil dog primært relatere sig til følgende ydelser:
- Udarbejdelse af udbudsmateriale, herunder bl.a. funktionsdiagrammer og rumskemaer på projektforslagsniveau, fagbeskrivelser/kravspecifikationer og byggeprogram.
- Gennemførelse af EU-udbud af totalentreprisekontrakt, herunder tilbudsvurdering og kontrahering med totalentreprenør.
- Udarbejdelse af materiale, som kan danne grundlag for nedrivning og bortskaffelse af den eksisterende bygningsmasse under totalentreprisen.
Ved udvælgelsen blandt de konditionsmæssige og egnede ansøgere, vil ordregiver vælge de 4 ansøgere, som i lyset af den udbudte opgave vurderes at have den bedste tekniske og faglige formåen baseret på de fremsendte referencer.
Ordregiver vil ved udvælgelsen vurdere, hvilke ansøgere der gennem de fremsendte referencer har dokumenteret de mest relevante referencer i forhold til den udbudte opgave.
Ved relevante referencer forstås referencer, der er sammenlignelige med den udbudte opgave i art, kompleksitet og omfang. Der lægges i den forbindelse særlig vægt på, at ansøger i sine referencer vedrørende bygherrerådgivning dokumenterer erfaring med følgende områder:
a)	udarbejdelse af udbudsmateriale til brug for totalentrepriseudbud, herunder byggeprogram, rumskemaer, funktionsdiagrammer og fagbeskrivelser, hvorunder der som led heri, er ydet bæredygtighedsrådgivning
Referencerne vurderes ud fra en helhedsbetragtning, hvor det tillægges positiv vægt, jo flere af de ovennævnte ydelser (a-c), der er indeholdt i samme referenceprojekt. Det tillægges desuden særlig positiv vægt, hvis referencerne relaterer sig til opførelse, renovering eller ombygning af sygehuse, behandlingscentre, plejecentre eller andet sundhedsbyggeri.
Ansøger skal i forbindelse med ansøgning om prækvalifikation aflevere udfyldt ESPD. Ansøger skal udfylde ESPD del II-VI.
Ansøgere, der befinder sig i en af udelukkelsesgrundene i udbudslovens § 134 a, § 135 og § 136, er afskåret fra at afgive tilbud. Ansøgere, der befinder sig i en af udelukkelsesgrundene i udbudslovens § 137, stk. 1, nr. 1, nr. 2, nr. 3 eller nr. 5, er ligeledes afskåret fra at afgive tilbud.

Eligibility requirements: Ansøger skal i forbindelse med ansøgning om prækvalifikation aflevere udfyldt ESPD. Ansøger skal udfylde ESPD del II-VI. Ansøgere, der befinder sig i en af udelukkelsesgrundene i udbudslovens § 134 a, § 135 og § 136, er afskåret fra at afgive tilbud. Ansøgere, der befinder sig i en af udelukkelsesgrundene i udbudslovens § 137, stk. 1, nr. 1, nr. 2, nr. 3 eller nr. 5, er ligeledes afskåret fra at afgive tilbud. Ansøger skal derfor erklære, at ansøger ikke befinder sig i en af de obligatoriske udelukkelsesgrunde i udbudslovens § 135 og § 136 eller de frivillige udelukkelsesgrunde i udbudslovens § 137, stk. 1, nr. 1, nr. 2, nr. 3 eller nr. 5. Erklæringen afgives ved at udfylde ESPD del III, afsnit A, B og C. Såfremt ansøgningen afgives af et konsortium, skal alle konsortiedeltagerne aflevere særskilt udfyldt ESPD. Såfremt ansøger baserer sig på andre andre enheders kapacitet (underrådgivere) for opfyldelse af minimumskrav til økonomisk og finansiel og/eller teknisk og faglig kapacitet, skal ansøger foruden eget ESPD fremsende et separat ESPD med de relevante oplysninger for hver af de enheder, som ansøger baserer sig på. ESPD fra andre enheder (underrådgivere) skal være underskrevet.

Award value: 4500000